
NOLIKUMS

Latvijas kausa izcīņai
 64 lauciņu dambretē.
· MĒRĶIS UN UZDEVUMI

Popularizēt  dambretes spēli Latvijā.

Noskaidrot Latvijas labākos dambretistus.

· LAIKS UN VIETA

Sacensības notiek 22.oktobrī, Jēkabpilī, Jēkabpils Valsts ģimnāzijā, Blaumaņa ielā 27. Sacensību sākums 11.00. Dalībnieku reģistrācija no plkst. 10.00.-10.45.
· VADĪBA

Sacensības rīko Latvijas Dambretes savienība. Galvenais tiesnesis Valerjans Vizulis. 
· DALĪBNIEKI

Sacensībās notiek vecuma grupās. Zēni un meitenes spēlē atsevišķos turnīros.
          U-16 grupa-   1995., 1996., 1997. dz.g.

          U-13 grupa -  1998., 1999., 2000. dz.g.

          U-10 grupa -  2001. dz.g. un jaunāki.

· SACENSĪBU NOTEIKUMI

Sacensības notiek pēc FMJD noteikumiem.  Izcīņas kārtību nosaka galvenais tiesnesis, vadoties pēc dalībnieku skaita. 
· PIETEIKUMI

Pieteikumi jāiesūta līdz 19.oktobrim, pa e-pastu edgarsratnieks@inbox.lv Pieteikumā jānorāda dalībnieka, tiesneša vārds, uzvārds, dzimšanas gads. Sacensību dienā mandātu komisijā jāiesniedz pieteikuma oriģināls, kuru apstiprinājis dalībnieku komandējošās organizācijas vadītājs.
· APBALVOŠANA

Dalībnieki, kuri izcīnījuši pirmās trīs vietas, tiek apbalvoti ar medaļām.
· DALĪBAS NOTEIKUMI

Visus izdevumus, kas saistīti ar piedalīšanos sacensībās, sedz komandējošā organizācija. Par veselības stāvokli atbild dalībnieks un komandējošā organizācija.

SACENSĪBU DALĪBNIEKIEM OBLIGĀTI LĪDZI JĀŅEM DAMBRETES PULKSTEŅI . KATRS NO DAMBRETES CENTRIEM SACENSĪBU NORISĒ OBLIGĀTI PIEDALĀS AR VISMAZ VIENU TIESNESI!

